Blaze7451/Wiki-th-20250601 huggingface dataset:
ฤดูพายุไซโคลนแปซิฟิกใต้ พ.ศ. 2563–2564

ฤดูพายุไซโคลนแปซิฟิกใต้ พ.ศ. 2563–64 เป็นช่วงฤดูที่เคยมีการก่อตัวของพายุหมุนเขตร้อนภายในมหาสมุทรแปซิฟิกใต้ ถึงทางตะวันออกของเส้น 160°ตะวันออก ฤดูกาลอย่างเป็นทางการเริ่มนับตั้งแต่วันที่ 1 พฤศจิกายน พ.ศ. 2563 ไปจนถึง 30 เมษายน พ.ศ. 2564 อย่างไรก็ตาม พายุหมุนเขตร้อนสามารถก่อตัวได้ตลอดเวลาในระหว่างวันที่ 1 พฤศจิกายน พ.ศ. 2563 ถึง 30 มิถุนายน พ.ศ. 2564 และจะถูกนับรวมไปเป็นส่วนหนึ่งของฤดูกาลด้วย ในตลอดฤดูกาลนี้ พายุหมุนเขตร้อนจะถูกตรวจสอบโดยศูนย์อุตุนิยมวิทยาชำนัญพิเศษประจำภูมิภาค (RSMC) ในนันจี และศูนย์เตือนภัยพายุหมุนเขตร้อนในบริสเบน, ออสเตรเลีย และ เวลลิงตัน, นิวซีแลนด์ นอกจากนั้นยังมี ศูนย์เตือนไต้ฝุ่นร่วม (JTWC) ซึ่งจะออกคำเตือนอย่างไม่เป็นทางการเพื่อความสนใจของชาวอเมริกัน
RSMC นันจี จะออกการเตือนภัยโดยแนบหมายเลขและตัวอักษร F ต่อท้ายให้กับพื้นที่ความแปรปรวนของอากาศที่ก่อตัวขึ้นภายในหรือเคลื่อนตัวเข้าสู่แอ่ง ในขณที่ JTWC จะให้รหัสเรียกขานกับพายุหมุนเขตร้อน และใช้ตัวอักษร P ต่อท้าย โดยกรมอุตุนิยมวิทยาฟีจี สำนักอุตุนิยมวิทยา และ เมทเซอร์วิส จะใช้มาตราพายุหมุนเขตร้อนของออสเตรเลียเป็นหลักและวัดความเร็วลมในช่วงสิบนาที ขณะที่ศูนย์เตือนไต้ฝุ่นร่วมจะวัดความเร็วลมใน 1 นาที และใข้มาตราเฮอริเคนแซฟเฟอร์–ซิมป์สัน (SSHWS) มาเทียบเคียง
__TOC__

**พายุ**

**พายุดีเปรสชันเขตร้อน 01F**

**พายุไซโคลนกำลังแรงยาซา**

**พายุไซโคลนซาซู**

**พายุดีเปรสชันเขตร้อน 04F**

**พายุไซโคลนกำลังแรงอานา**

**พายุดีเปรสชันเขตร้อน 06F**

**พายุไซโคลนบีนา**

**พายุไซโคลนลูคัส**

**พายุดีเปรสชันเขตร้อน 09F**

**พายุไซโคลนกำลังแรงนิรัน**

**พายุดีเปรสชันเขตร้อน 13F**

**รายชื่อพายุ**
ภายในมหาสมุทรแปซิฟิกใต้ พายุดีเปรสชันเขตร้อนจะถูกตัดสินว่ามีกำลังเป็นพายุไซโคลนเมื่อมันมีความเร็วลมที่ 65 กม./ชม. และจะต้องมีการปรากฏชัดของพายุเกลขึ้นที่อย่างน้อยครึ่งหนึ่งของศูนย์กลางพายุ โดยพายุดีเปรสชันเขตร้อนที่ทวีกำลังเป็นพายุไซโคลนภายในขอบเขตระหว่างเส้นศูนย์สูตรลงไปทางใต้ถึงเส้นขนานที่ 25 องศาใต้ และระหว่างเส้นเมริเดียนที่ 160 องศาตะวันออก ถึง 20 องศาตะวันตก จะได้รับชื่อจากกรมอุตุนิยมวิทยาฟีจี (FMS) ขณะที่พายุดีเปรสชันเขตร้อนที่ทวีกำลังเป็นพายุไซโคลนทางใต้ของเส้นขนานที่ 25 องศาใต้ในขอบเขตเส้นเมริเดียนเดียวกันกับข้างต้น จะได้รับชื่อจากเมทเซอร์วิซแห่งนิวซีแลนด์ (MetService) ซึ่งทำงานร่วมกันกับกรมอุตุนิยมวิทยาฟีจี ส่วนพายุไซโคลนใดที่เคลื่อนตัวมาจากแอ่งภูมิภาคออสเตรเลีย ซึ่งพายุเหล่านั้นจะได้รับชื่อจากสำนักอุตุนิยมวิทยามาก่อนแล้ว จะคงชื่อเดิมของพายุนั้นไว้

**ดูเพิ่ม**
รายชื่อฤดูพายุไซโคลนแปซิฟิกใต้
*ฤดูพายุเฮอร์ริเคนแปซิฟิก: 2563, 2564
*ฤดูพายุเฮอร์ริเคนแอตแลนติก: 2563, 2564
*ฤดูพายุไต้ฝุ่นแปซิฟิก: 2563, 2564
*ฤดูพายุไซโคลนมหาสมุทรอินเดีย: 2563, 2564
*ฤดูพายุไซโคลนมหาสมุทรอินเดียตะวันตก-ใต้ พ.ศ. 2563–2564
*ฤดูพายุไซโคลนภูมิภาคออสเตรเลีย พ.ศ. 2563–2564

**อ้างอิง**

**แหล่งข้อมูลอื่น**
 องค์การอุตุนิยมวิทยาโลก - สำนักงานอุตุนิยมวิทยาออสเตรเลีย - สำนักบริการอุตุนิยมวิทยาฟีจี - ศูนย์บริการอุตุนิยมวิทยาแห่งนิวซีแลนด์ - ศูนย์เตือนไต้ฝุ่นร่วม 
หมวดหมู่:ฤดูพายุไซโคลนแปซิฟิกใต้
หมวดหมู่:ภัยธรรมชาติในปี พ.ศ. 2563
หมวดหมู่:ภัยธรรมชาติในปี พ.ศ. 2564
ความคุ้มกันแก่พระมหากษัตริย์

ความคุ้มกันองค์อธิปัตย์ (sovereign immunity) หรือ ความคุ้มกันพระมหากษัตริย์ (crown immunity) เป็นความคิดทางกฎหมายว่าองค์อธิปัตย์หรือรัฐ ไม่สามารถกระทำผิดกฎหมายได้ และมีความคุ้มกันต่อการฟ้องคดีแพ่งหรืออาญา ภายในเขตอำนาจศาลของตัวเอง สำหรับกฎทำนองเดียวกันที่เข้มกว่า ว่าด้วยศาลต่างดินแดน เรียกว่าความคุ้มกันแห่งรัฐ (state immunity)
ในความหมายเก่า ความคุ้มกันที่ให้แก่พระมหากษัตริย์เป็นหลักการที่มาดั้งเดิมของความคุ้มกันแห่งรัฐที่อาศัยมโนทัศน์คลาสสิกอำนาจอธิปไตยในแง่ที่ว่าองค์อธิปัตย์ไม่อาจอยู่ภายใต้เขตอำนาจศาลอื่นโดยปราศจากความยินยอมของผู้นั้น
ความคุ้มกันแก่องค์อธิปัตย์แบ่งได้เป็นสองรูปแบบ
# ความคุ้มกันจากคดี หมายถึง องค์อธิปัตย์หรือผู้แทนไม่สามารถเป็นจำเลยหรืออยู่ในบังคับของกระบวนพิจารณาคดีของศาล 
# ความคุ้มกันจากการบังคับใช้ หมายถึง แม้บุคคลชนะคดีต่อองค์อธิปัตย์หรือรัฐ แต่คำพิพากษานั้นไม่อาจบังคับใช้ได้ 
ความคุ้มกันแก่องค์อธิปัตย์ของรัฐหนึ่งสามารถสละได้ โดย- ความตกลงลายลักษณ์ก่อนหน้า- การยื่นฟ้องคดีโดยไม่อ้างความคุ้มกัน- ยอมรับเขตอำนาจศาลเป็นจำเลยในคดี- ร้องขัดหรือดำเนินการในคดี (นอกเหนือจากอ้างความคุ้มกัน) 
ในประเทศราชาธิปไตยภายใต้รัฐธรรมนูญเป็นจุดกำเนิดตามประวัติศาสตร์ของอำนาจหน้าที่ซึ่งสร้างศาลขึ้นมา กฎนี้แสดงออกทั่วไปในภาษิตกฎหมาย rex non potest peccare หมายถึง พระมหากษัตริย์จะทรงกระทำผิดไม่ได้ (the king can do no wrong)

**ตามประเทศ**

**จีน**
สาธารณรัฐประชาชนจีนอ้างอย่างสม่ำเสมอว่า หลักการพื้นฐานข้อหนึ่งของกฎหมายระหว่างประเทศนั้น มีเพื่อให้รัฐทั้งหลาย รวมไปถึงทรัยพ์สินของรัฐเหล่านั้น ได้มีความคุ้มกันองค์อธิปัตย์โดยสมบูรณ์ (absolute sovereign immunity) จีนต่อต้านการคุ้มกันองค์อธิปัตย์แบบมีข้อจำกัด (restrictive sovereign immunity) จีนยืนยันว่ารัฐหนึ่งอาจสละความคุ้มกันของตนได้ด้วยการประกาศโดยสมัครใจ แต่หากมีกรณีที่รัฐบาลเข้าแทรกแซงในคดีความ (เช่น การประท้วง) กรณีดังกล่าวจะต้องไม่ถูกมองว่าเป็นการสละการคุ้มกัน เคยมีกรณีที่บริษัทของจีนที่มีรัฐเป็นเจ้าของและถือว่ามีความสำคัญต่อกิจการของรัฐ ได้อ้างความคุ้มกันองค์อธิปัตย์ ในคดีความที่บริษัทเหล่านั้นถูกฟ้องในศาลต่างประเทศ มุมมองของจีนต่อเรื่องนี้คือ ความคุ้มกันองค์อธิปัตย์เป็นสิทธิและประโยชน์ที่ชอบด้วยกฎหมาย ที่องคาพยพของจีนมีหน้าที่จะปกป้องรักษา ตัวอย่างของบริษัทของจีนที่รัฐเป็นเจ้าของที่เคยอ้างความคุ้มกันองค์อธิปัตย์ เช่น วิสาหกิจอุตสาหกรรมอากาศยานจีน (Aviation Industry Corporation of China - AVIC) และบรรษัทวัสดุก่อสร้างแห่งชาติจีน (China National Building Materia)

**สิงคโปร์**
ในประเทศสิงคโปร์ ความคุ้มกันแห่งรัฐถูกประมวลบัญญัติไว้  State Immunity Act of 1979 date=2018-01-02  ซึ่งมีลักษณะใกล้เคียงกับ State Immunity Act 1978 ของสหราชอาณาจักร

** ดูเพิ่ม**
 ความคุ้มกันทางทูต- อำนาจศาล

**อ้างอิง ==
หมวดหมู่:ความคุ้มกันที่ให้แก่พระมหากษัตริย์

หมวดหมู่:คอมมอนลอว์
หมวดหมู่:ความคุ้มกันทางกฎหมาย
หมวดหมู่:หลักกฎหมาย
หมวดหมู่:กฎหมายระหว่างประเทศ
หมวดหมู่:กฎหมายมหาชน
หมวดหมู่:วิธีพิจารณาความแพ่ง
หมวดหมู่:อำนาจอธิปไตย
ภาวะไม่ทนต่อฟรุกโทส

ภาวะไม่ทนต่อฟรุกโทส (Fructose intolerance) อาจหมายถึง- ภาวะการดูดซึมฟรุกโทสผิดปกติ (Fructose malabsorption) เป็นความผิดปกติในการย่อยในลำไส้เล็กที่ซึ่งตัวขนส่งฟรุกโทสในเอ็นเทอโรไซต์ (enterocytes) ขาดแคลน- ภาวะไม่ทนต่อฟรุกโทสกรรมพันธุ์ (Hereditary fructose intolerance) ความผิดปกติทางพันธุกรรมที่เกิดจากการขาดแคลนของเอนไซม์ในตับที่ใช้เมตาบอลไลส์ฟรุกโทส
ภาวะไม่ทนต่อฟรุกโทสกรรมพันธุ์

ภาวะไม่ทนต่อฟรุกโทสกรรมพันธุ์ (Hereditary fructose intolerance; HFI) เป็นความผิดปกติแต่กำเนิดของกระบวนการเมทาบอลิซึมของฟรุกโทส เกิดจากการขาดเอนไซม์อัลโดเลส บี (Aldolase B) ผู้ป่วยด้วย HFI จะไม่แสดงอาการของโรคจนกว่าจะมีการย่อยฟรุกโทส ซูโครส หรือซอร์บิทอล ถ้าหากทานฟรุกโทสเข้าไป การถูกขัดขวางทางเอนไซม์ที่อัลโดเลส บี จะทำให้เกิดการสะสมของฟรุกโทส-1-ฟอสเฟต (fructose-1-phosphate) ซึ่งเมื่อผ่านไปจะทำให้เกิดการตายของเซลล์ตับ การสะสมของสารนี้ยังมีผลไปถึงกระบวนการกลูโคนีโอเจเนซิส และการสร้างอะดีนอซีน ไตรฟอสเฟต (ATP) ขึ้นใหม่ อาการของ HFI ประกอบด้วยอาเจียน, กล้ามเนื้อหดเกร็ง (convulsions), อารมณ์ฉุนเฉียว (irritability), ไฮโปไกลซีเมีย, ดีซ่าน, เลือดคั่งภายใน, ตับโต, ไฮเปอร์ยูริกซีเมีย และอาจนำไปสู่ภาวะไตวายได้ ถึงแม้ HFI จะไม่ใช่อาการที่เลวร้ายในทางคลินิก แต่ก็มีรายงานการเสียชีวิตในทารกและเด็กอันเป็นผลทางเมตาบอลิกจาก HFI ในทุกกรณีที่เสียชีวิตเกิดจากปัญหาในการวินิจฉัยโรค
HFI เป็นโรคออโตโซมอลรีเซสสีฟ เกิดจากการมิวเตชั่นในยีน ALDOB บนตำแหน่ง 9q31.1 HFI มักถูกสงสัยจากประวัติการบริโภคอาหาร โดยเฉพาะอย่างยิ่งในทารกซึ่งแสดงอาการหลังจากเลี้ยงด้วยน้ำนม การรักษาอาการของ HFI ประกอบด้วยการห้ามทานฟรุกโทสเป็นเด็ดขาด ผู้ป่วยที่มีอายุมักเลือกทานอาหารที่มีฟรุกโทสต่ำอยู่แล้ว แม้ก่อนการวินิจฉัยพบโรค

**เมทาบอลิซึมของฟรุกโทส**
เมื่อฟรุกโทสถูกย่อยแล้วจะเปลี่ยนเป็น fructose-1-phosphate ในตับโดยให้เอนไซม์ฟรุกโทไคเนส การขาดเอนไซม์ฟรุกโทไคเนสทำให้เกิดฟรุกโทซิวเรียจำเป็น (essential fructosuria) อาการที่ไม่เป็นอันตรายในทางการแพทย์ ที่ซึ่งฟรุกโทสที่ไม่ถูกเมทาบอไลส์จะถูกขับออกทางปัสสาวะ Fructose-1-phosphate จะถูกเมทาบอไลส์ต่อโดย อัลโดเลสบี (aldolase B) กลายเป็น dihydroxyacetone phosphate และกลีเซอรอลดีไฮด์ โรค HFI นั้นเกิดจากการขาดเอนไซม์อัลโดเลส บี
การขาดเอนไซม์อัลโดเลสบีจึงทำให้เกิดการคั่งของ fructose-1-phosphate และการกักฟอสเฟต (ฟรุกโทไคเนสจำเป็นต้องใช้ ATP) ผลตอนปลายของการคั่งนี้ทำให้เกิดการยับยั้งการผลิตกลูโคส และลดการผลิตใหม่ของ ATP ในร่างกาย

**การรักษา**
การรักษาโรค HFI ขึ้นอยู่กับระยะของโรคและความรุนแรงของอาการ ผู้ป่วยที่ไม่ได้มีอาการพิษที่รุนแรงหรือฉับพลันจะใช้การวางแผนการทานอาหารอย่างรัดกุมไม่ให้มีการทานฟรุกโทสและสารตั้งต้นให้เกิดฟรุกโทสในกระบวนการเมตาบอลิก ฟรุกโทสในอาหารจะถูกแทนที่ด้วยกลูโคส, มอลโทส หรือน้ำตาลอื่น ๆ บางครั้งต้องใช้การช่วยเหลือของนักกำหนดอาหารเพื่อพิจารณาอาหารที่เหมาะสมและรับประทานได้ในผู้ป่วย

**ดูเพิ่ม**
 ภาวะดูดซึมฟรุกโทสผิดปกติ

**อ้างอิง**

**แหล่งข้อมูลอื่น**
หมวดหมู่:ความผิดปกติแต่กำเนิดของกระบวนการสร้างและสลาย
หมวดหมู่:โรคหายาก
ซะบูร

ซะบูร (زَبُورُ) ตามรายงานจากศาสนาอิสลาม เป็นคำภีร์ของดาวูด (ดาวิด) ซึ่งเป็นหนึ่งในคำภีร์ที่อัลลอฮ์ประทานลงมาก่อนอัลกุรอาน เทียบเท่ากับ เตารอฮ์ (โทราห์) ของมูซา (โมเสส) กับ อินญีล (กอสเปล) ชาวคริสต์อารามวาสีในอาระเบียก่อนการมาของศาสนาอิสลามเป็นที่รู้จักจากการขนหนังสือเพลงสดุดีที่เรียกว่า ซะบูร

**ศัพทมูลวิทยา**
ซะบูร ในภาษาอาหรับ แปลว่า "หนังสือ" "จารึก" หรือ "งานเขียน"  

**ในอัลกุรอาน**
ในอัลกุรอาน ซะบูรถูกกล่าวแค่สามครั้ง โดยไม่ได้กล่าวถึงเฉพาะ เว้นแต่ว่ามันถูกประทานแก่ดาวูด และในซะบูรถูกเขียนไว้ว่า "แผ่นดินนั้นปวงบ่าวของเราที่ดีมีคุณธรรมจะเป็นผู้สืบมรดกมัน"

**ดเพิ่ม**
อัศศอบิอะฮ์
*ชีบา
*ม้วนกระดาษของอับราฮัม

**อ้างอิง**
หมวดหมู่:หนังสือเพลงสดุดี
หมวดหมู่:คาบสมุทรอาหรับ
หมวดหมู่:ประวัติศาสตร์เยเมน
หมวดหมู่:คำศัพท์ศาสนาอิสลาม
เนื้อแมวน้ำ

ไฟล์:Phoeca groenlandica piece of meat upernavik 2007-06-26.JPG|thumb|right|เนื้อลูกแมวน้ำลายพิณ
เนื้อแมวน้ำ เป็นเนื้อ ไขมัน (blubber) และอวัยวะต่าง ๆ ของแมวน้ำที่บริโภคโดยมนุษย์หรือสัตว์อื่น มนุษย์มักใช้หลายวิธีในการนำไปทำอาหาร แต่ส่วนใหญ่มักนำไปตากให้แห้งก่อนบริโภค ในอดีต มีการบริโภคเนื้อแมวน้ำในหลายที่ของโลก โดยบริโภคเป็นทั้งอาหารธรรมดาและอาหารบำรุงร่างกาย
ปัจจุบัน การบริโภคเนื้อแมวน้ำโดยมนุษย์ยังพบได้ในประเทศญี่ปุ่น นอร์เวย์ ไอซ์แลนด์  แคนาดา กรีนแลนด์ หมู่เกาะแฟโร และเกาะเบกวีในทะเลแคริบเบียน นอกจากนี้ยังพบได้ในกลุ่มชาวอินุอิต ชาวชุกชีในไซบีเรีย และคนพื้นเมืองหลายกลุ่มในสหรัฐอเมริกา (เช่น ชาวมะกาห์ในภูมิภาคแปซิฟิกตะวันตกเฉียงเหนือ)

**ดูเพิ่ม**
 อาหารอินุอิต

**อ้างอิง**
หมวดหมู่:อาหารแคนาดา
หมวดหมู่:อาหารอินุอิต
หมวดหมู่:สัตว์ตีนครีบ
แมวน้ำ
หมวดหมู่:เนื้อสัตว์แบ่งตามสัตว์

หมวดหมู่:เนื้อสัตว์
หมวดหมู่:สิทธิสัตว์
หมวดหมู่:สวัสดิภาพสัตว์
หมวดหมู่:หมวดหมู่แบ่งตามหน่วยอนุกรมวิธาน
หมวดหมู่:หมวดหมู่แบ่งตามหน่วยอนุกรมวิธาน

หมวดหมู่:หน่วยอนุกรมวิธาน
หมวดหมู่:หมวดหมู่แบ่งตามค่าพารามิเตอร์
เฟร์รัน ตอร์เรส

เฟร์รัน ตอร์เรส การ์ซิอา (Ferran Torres García; เกิด 29 กุมภาพันธ์ ค.ศ. 2000) เป็นนักฟุตบอลชาวสเปน ปัจจุบันลงเล่นในตำแหน่งกองหน้า ให้แก่บาร์เซโลนา สโมสรในลาลิกา และทีมชาติสเปน

**สโมสรอาชีพ**

**บาร์เซโลนา**
วันที่ 28 ธันวาคม ค.ศ. 2021 แมนเชสเตอร์ซิตี ได้ประกาศยืนยันว่า ตอร์เรส จะย้ายออกจากทีมและได้บรรลุข้อตกลงในการไปยังบาร์เซโลนา ด้วยค่าตัว 46.3 ล้านยูโร เป็นสัญญาถาวรเป็นเวลา 5 ปี จนถึง 30 มิถุนายน ค.ศ. 2027 โดยมีค่าฉีกสัญญา 1 พันล้านยูโร เขาลงเล่นกับทีมเป็นนัดแรกในวันที่ 12 มกราคม ในรอบรองชนะเลิศซูเปร์โกปาเดเอสปัญญา ฤดูกาล 2021–2022 ซึ่งเป็นเกมเอลกลาซิโก ครั้งที่ 248 กับเรอัลมาดริด ที่ประเทศซาอุดิอาระเบีย โดยได้ลงเล่นเป็นตัวจริงแต่ถูกเปลี่ยนตัวออกตั้งแต่นาทีที่ 46 ซึ่งทีมของเขาแพ้ไป 3–2  ในอีกแปดวันถัดมา เขาทำประตูแรกให้กับบาร์เซโลนาได้ ซึ่งเป็นประตูแรกของนัดที่ออกไปเยือนอัตเลติกบิลบาโอ ที่ซานมาเมส ในรอบ 16 ทีมสุดท้ายของโกปาเดลเรย์ ซึ่งบาร์เซโลนาพ่ายแพ้ในช่วงต่อเวลาพิเศษ 3–2 ในวันที่ 20 มีนาคม ค.ศ. 2022 เขาทำประตู และยังแอสซิตส์ให้กับปีแยร์-แอเมอริก โอบาเมอย็องก์ ทำประตูช่วยให้บาร์เซโลนาเอาชนะเรอัลมาดริด 0–4 ที่ซานเตียโก เบร์นาเบว

**ระดับทีมชาติ**
ในปี ค.ศ. 2017 ตอร์เรส เป็นสมาชิกของทีมชาติสเปนชุดที่ชนะเลิศฟุตบอลชิงแชมป์แห่งชาติยุโรปรุ่นอายุไม่เกิน 17 ปี หลังเอาชนะอังกฤษในรอบชิงชนะเลิศ และยังเป็นสมาชิกของทีมที่ผ่านเข้าถึงรอบชิงชนะเลิศฟุตบอลโลก รุ่นอายุไม่เกิน 17 ปี แต่กลับแพ้ต่ออังกฤษ
แค่ 16 วันหลังจากเซ็นสัญญากับแมนเชสเตอร์ซิตี ตอร์เรสถูกเรียกติดทีมชาติสเปนชุดใหญ่เป็นครั้งแรก เขาประเดิมลงเล่นนัดแรกในวันที่ 3 กันยายน ค.ศ. 2020 ในนัดที่ออกไปเยือนเยอรมนี ในยูฟ่าเนชันส์ลีก โดยเขาได้ลงเล่นครบ 90 นาที และผลจบลงด้วยการเสมอกัน 1–1 สามวันหลังจาก เขาทำประตูแรกไก้ในนัดที่ พฤศจิกายน ค าชนะยูเครน 4–0 ในวันที่ 17 พฤศจิกายน ค.ศ. 2020 เขาทำแฮตทริกแรกในอาชีพได้ในนัดที่เอาชนะเยอรมนี 6–0 ที่ลาการ์ตูฆา ในวันที่ 24 พฤษภาคม ค.ศ. 2021 ได้มีการประกาศว่า ตอร์เรส ได้เป็นหนึ่งใน 24 นักเตะทีมชาติสเปนของลุยส์ เอนริเก เพื่อแข่งขันฟุตบอลชิงแชมป์แห่งชาติยุโรป 2020 เขาทำได้หนึ่งประตูในรอบ 16 ทีมสุดท้าย ซึ่งเป็นประตูขึ้นนำโครเอเชีย 3–1 ในนาทีที่ 76 ก่อนที่สเปนจะเอาชนะในช่วงต่อเวลาพิเศษ 5–3 ในวันที่ 28 มิถุนายน ก่อนที่สเปนจะตกรอบรองชนะเลิศ
ในวันที่ 6 ตุลาคม ตอร์เรส ทำสองประตูซึ่งทำให้สเปนเอาชนะอิตาลีเจ้าของแชมป์ยุโรป 2–1 ในรอบรองชนะเลิศยูฟ่าเนชันส์ลีก ฤดูกาล 2020–21 ที่ซานซีโร ในอีกสี่วันถัดมา สเปนพ่ายแพ้ในรอบชิงชนะเลิศต่อฝรั่งเศส 2–1 สองประตูดังกล่าวของเขาทำให้เขาเป็นผู้ทำประตูสูงสุดในยูฟ่าเนชันส์ลีก รอบสุดท้าย ร่วมกับการีม แบนเซมา และกีลียาน อึมบาเปของฝรั่งเศส แต่ตอร์เรสได้รับรางวัลผู้ทำประตูสูงสุดเนื่องจากยังทำสองแอสซิสต์

**สถิติอาชีพ**

**สโมสร**

**ทีมชาติ**

**เกียรติประวัติ**

**สโมสร**
บาเลนเซีย- โกปาเดลเรย์: 2018–19
แมนเชสเตอร์ซิตี
*พรีเมียร์ลีก: 2020–21
*อีเอฟแอลคัพ: 2020–21
กฎหมายสิทธิมนุษยชนระหว่างประเทศ

กฎหมายสิทธิมนุษยชนระหว่างประเทศ เป็นกฎหมายระหว่างประเทศส่วนที่ออกแบบมาเพื่อส่งเสริมสิทธิมนุษยชนในระดับสังคม ภูมิภาคและประเทศ กฎหมายสิทธิมนุษยชนประกอบขึ้นจากสนธิสัญญา ความตกลงระหว่างรัฐเอกราชซึ่งตั้งใจให้มีผลผูกพันตามกฎหมายระหว่างภาคีที่เข้าตกลงกัน และกฎหมายระหว่างประเทศจารีตประเพณี ตราสารสิทธิมนุษยชนระหว่างประเทศอื่นแม้ไม่มีผลผูกพันตามกฎหมาย แต่ช่วยส่งเสริมให้นำไปปฏิบัติ ทำให้เกิดความเข้าใจและการพัฒนากฎหมายสิทธิมนุษยชนระหว่างประเทศ และถือว่าเป็นบ่อเกิดของข้อผูกพันทางการเมือง

**ระบบสหประชาชาติ**
สมัชชาใหญ่แห่งสหประชาชาติลงมติรับปฏิญญาและแผนปฏิบัติการเวียนนาในปี 1993 ซึ่งมีการก่อตั้งสำนักงานข้าหลวงใหญ่สิทธิมนุษยชนแห่งสหประชาชาติ (UNHCR)
ในปี 2006 คณะกรรมาธิการสหประชาชาติว่าด้วยสิทธิมนุษยชนถูกแทนที่ด้วยคณะมนตรีสิทธิมนุษยชนแห่งสหประชาชาติสำหรับการบังคับใช้กฎหมายสิทธิมนุษยชนระหว่างประเทศ มีข้อกำหนดให้ทบทวนกรณีสิทธิมนุษยชนทุก 4 ปี

**ปฏิญญาสากลว่าด้วยสิทธิมนุษยชน**
ปฏิญญาสากลว่าด้วยสิทธิมนุษยชน เป็นปฏิญญาของสมัชชาใหญ่แห่งสหประชาชาติซึ่งไม่ได้สร้างกฎหมายสิทธิมนุษยชนระหว่างประเทศที่มีผลผูกพัน นักวิชาการกฎหมายหลายคนอ้างปฏิญญาฯ ว่าเป็นหลักฐานของกฎหมายระหว่างประเทศจารีตประเพณี เป็นรากฐานของตราสารสิทธิมนุษยชนระหว่างประเทศที่มีอำนาจหน้าที่ (authoritative) ในที่สุด

**ดูเพิ่ม**
 อาชญากรรมต่อมนุษยชาติ- กฎหมายผู้ลี้ภัย

หมวดหมู่:สิทธิมนุษยชน
หมวดหมู่:กฎหมายระหว่างประเทศ
หมวดหมู่:โลกาภิวัฒน์ทางวัฒนธรรม
ปฏิญญาสากลแห่งสหประชาชาติว่าด้วยสิทธิของเกษตรกร

ปฏิญญาสากลแห่งสหประชาชาติว่าด้วยสิทธิของเกษตรกร (Declaration on the Rights of Peasants, ย่อ: UNDROP) มีชื่ออย่างเป็นทางการว่า ปฏิญญาสากลแห่งสหประชาชาติว่าด้วยสิทธิของเกษตรกรและบุคคลอื่นที่ทำงานในเขตชนบท (United Nations Declaration on the Rights of Peasants and Other People Working in Rural Areas) เป็นข้อมติของสมัชชาใหญ่แห่งสหประชาชาติในเรื่องสิทธิมนุษยชน สหประชาชาติรับปฏิญญาฯ ในปี 2018

**เนื้อหา**
ข้อ 3 ให้ความเสมอภาคและการไม่เลือกปฏิบัติในหมู่เกษตรกรและบุคคลที่ทำงานในพื้นที่ชนบท
ข้อ 4 เรียกร้องให้ยุติการเลือกปฏิบัติต่อสตรี
ข้อ 5 เน้นสิทธิของเกษตรกรในการเข้าถึงทรัพยากรธรรมชาติ ข้อ 18 ให้สิทธิจำเพาะในการเข้าถึงสิ่งแวดล้อมที่สะอาด ปลอดภัยและสุขภาพดี
ข้อ 6, 7, 8, 9 กล่าวถึงสิทธิในชีวิต ความปลอดภัย เสรีภาพในการเคลื่อนย้าย เสรีภาพในความคิด ความเห็นและการแสดงออก ตลอดจนเสรีภาพในการรวมตัว
ข้อ 10, 11, 12 เน้นสิทธิในการมีส่วนร่วม สิทธิในสารสนเทศ สิทธิได้รับความยุติธรรม
ข้อ 13, 14, 16 กล่าวถึงสิทธิในงาน และสิทธิในการทำงานในสิ่งแวดล้อมที่ปลอดภัยและสุขภาพดี และมีสภาพแรงงานที่เหมาะสม ข้อ 16 เน้นสิทธิได้รับค่าจ้างเหมาะสม สิทธฺเลือกความเป็นอยู่ของตน และวิธีการผลิต
ข้อ 15 กล่าวถึงสิทธิในอาหาร ความมั่นคงทางอาหาร และเอกราชทางอาหาร
ข้อ 17 สิทธิในที่ดิน
ข้อ 19 สิทธิในเมล็ดพันธุ์
ข้อ 20 สิทธิในความหลากหลายทางชีวภาพ
ข้อ 21 สิทธิได้รับน้ำและระบบน้ำสะอาด
ข้อ 22 และ 23 สิทธิได้รับสุขภาพและหลักประกันสังคม
ข้อ 24 สิทธิในที่อยู่อาศัย
ข้อ 25 สิทธิในการศึกษา
ข้อ 26 สิทธิทางวัฒนธรรม ความรู้ประเพณี และการแสดงออกของวัฒนธรรมประเพณี

**อ้างอิง**
หมวดหมู่:ข้อมติสมัชชาใหญ่แห่งสหประชาชาติ
หมวดหมู่:ตราสารสิทธิมนุษยชน
หมวดหมู่:กฎหมายในปี พ.ศ. 2561
หมวดหมู่:จริยศาสตร์
เกาะเทียม

เกาะเทียม เป็นเกาะที่มนุษย์สร้างขึ้น ไม่ได้เกิดเองตามธรรมชาติ มีขนาดตั้งแต่เกาะเล็กที่สร้างขึ้นเพื่อรองรับเสาของอาคารเสาเดียว ไปจนถึงเกาะขนาดใหญ่ที่รองรับชุมชนหรือนครได้ เกาะเทียมยุคแรก ๆ เป็นโครงสร้างลอยน้ำในน้ำนิ่ง หรือโครงสร้างไม้หรือหินที่ตั้งขึ้นในน้ำตื้น
ในสมัยใหม่ เกาะเทียมปกติสร้างขึ้นจากการแปรสภาพที่ดิน (land reclamation) แต่บางส่วนก็เกิดจากการแยกจากแผ่นดินที่มีอยู่แล้วเมื่อเกิดการสร้างคลอง หรืออุทกภัยหุบเขาทำให้ยอดของเขาเตี้ย ๆ ถูกคั่นด้วยน้ำ เกาะเทียมใหญ่สุดอันดับต้น ๆ ของโลก เกาะ René-Levasseur เกิดจากน้ำท่วมจากอ่างเก็บน้ำที่อยู่ติดกันสองแห่ง

**อ้างอิง**

**แหล่งข้อมูลอื่น**
  Artificial Islands in The Law of the Sea

ท
หมวดหมู่:การแปรสภาพที่ดิน
หมู่เกาะทะเลจีนใต้

หมู่เกาะทะเลจีนใต้ (South China Sea Islands) ประกอบด้วยเกาะอะทอลล์ เกาะปริ่มน้ำ สันดอน พืดหินใต้น้ำและสันทรายมากกว่า 250 แห่ง เกาะเหล่านี้มักมีระดับต่ำและขนาดเล็ก อีกทั้งมีประชากรเพียงเล็กน้อย หมู่เกาะและทะเลโดยรอมนี้อยู่ภายใต้ข้อพิพาททางอาณาเขตกับประเทศที่อยู่ติดกับทะเลจีนใต้ หมู่เกาะทะเลจีนใต้มีเขตภูมินิเวศในลักษณะของป่าใบกว้างชื้นในเขตร้อนและกึ่งเขตร้อนและมีภูมินิเวศทางทะเลแบบหมู่เกาะทะเลจีนใต้

**อ้างอิง**

หมวดหมู่:เอเชียตะวันออกเฉียงใต้ภาคพื้นสมุทร
หมวดหมู่:เกาะในเอเชียตะวันออกเฉียงใต้
หมวดหมู่:เกาะที่เป็นข้อพิพาทในทวีปเอเชีย
หมวดหมู่:อาณาเขตที่เป็นข้อพิพาทในทวีปเอเชีย
โรงพยาบาลซันเตอูเจนีโอ

ทางเข้าหลัก
หนึ่งในสี่มุมหอคอยของทั้งห้าที่วางแผนไว้ในโครงการเดิม
โรงพยาบาลซันเตอูเจนีโอ (Ospedale Sant'Eugenio; Sant'Eugenio Hospital) เป็นโรงพยาบาลที่ตั้งอยู่ในโรม ประเทศอิตาลี โดยเป็นหนึ่งในโรงพยาบาลที่ใหญ่ที่สุดในภาคกลางของอิตาลี การก่อสร้างโรงพยาบาลเริ่มขึ้นในปี ค.ศ. 1933 ในช่วงสมัยฟาสซิสต์ โครงการดั้งเดิม ซึ่งดูแลโดยกัสปาเร เลนซี, ลุยจี เลนซี และดาโกแบร์โต ออร์เตนซี ได้รับแรงบันดาลใจจากกัสเตลเดลมอนเต แต่วางแผนที่จะพัฒนาอาคารเครื่องมือเครื่องไม้แทนหอคอยปลูกสร้างห้าเหลี่ยมและแปดเหลี่ยมที่มุมของอาคารแนวนักเหตุผลนิยม โดยความตั้งใจที่จะครอบครองสถาบันสุพันธุศาสตร์, การมีส่วนร่วมของนักวิชาการบางคนที่เกี่ยวข้องในโครงการ และผู้ลงนามในระกาศแบ่งแยกเชื้อชาติ

**อ้างอิง**

**แหล่งข้อมูลอื่น**
 โรงพยาบาลซันเตอูเจนีโอ (โรม)
หมวดหมู่:โรงพยาบาลในโรม
หมวดหมู่:โรงพยาบาลในประเทศอิตาลี
โดรนเรซซิง

เอฟพีวีโดรนเรซซิง (เอฟพีวีย่อมาจากมุมมองบุคคลที่หนึ่งหรือผู้รับภาพวีดิทัศน์คนแรก) เป็นกีฬาชนิดหนึ่งที่ผู้แข่งขันต้องบังคับ "โดรน" (โดยทั่วไปคืออากาศยานควบคุมขนาดเล็ก หรืออากาศยานสี่ปีกหมุน) ติดตั้งกล้องไว้แล้วจึงแสดงภาพผ่านอุปกรณ์แสดงภาพศีรษะ โดยจะเป็นภาพสดขณะบังคับโดรน วัตถุประสงค์การแข่งขันเหมือนกับแอร์เรซซิงโดยจะต้องกระทำความเร็วเพื่อให้ถึงเป้าหมายภายในระยะเวลาเป้าหมาย โดรนเรซซิงเริ่มการแข่งขันครั้งแรกที่ประเทศออสเตรเลียในช่วงปลายปี พ.ศ. 2556 จนถึงช่วงต้นปี พ.ศ. 2557 โดยมีนักบินสมัครเล่นมารวมกันแข่งขันจำนวนมากในบริสเบนและเมลเบิร์น

**อ้างอิง**
หมวดหมู่:กีฬาทางอากาศ
เพราะเรา(ยัง)คู่กัน

เพราะเรา(ยัง)คู่กัน (Still 2gether) เป็นละครโทรทัศน์ไทยปี 2563 นำแสดงโดยวชิรวิชญ์ ชีวอารี และเมธวิน โอภาสเอี่ยมขจร เป็นภาคต่อของ เพราะเราคู่กัน กำกับโดย อ๊อฟ นพณัช ชัยวิมล และอำนวยการสร้างโดยจีเอ็มเอ็มทีวี เมื่อวันที่ 1 มิถุนายน 2563 มีการประกาศสร้างซีรีส์พิเศษจำนวน 5 ตอน ออกอากาศตอนแรกเมื่อวันที่ 14 สิงหาคม 2563 ทางช่องจีเอ็มเอ็ม 25 และไลน์ทีวี

**เรื่องย่อ**
เมื่อไทน์ (เมธวิน โอภาสเอี่ยมขจร) และสารวัตร (วชิรวิชญ์ ชีวอารี) เข้าสู่ปีที่ 2 ของความสัมพันธ์ที่เต็มไปด้วยความรักและความอบอุ่นซึ่งกันและกัน พวกเขาก็เริ่มมีความรับผิดชอบที่ใหญ่ขึ้นในมหาวิทยาลัย โดยคนแรกเป็นประธานคนใหม่ของชมรมเชียร์ลีดเดอร์ ในขณะที่คนหลังเป็นประธานคนใหม่ของชมรมดนตรี เมื่อทั้งสองชมรมย้ายเข้าไปอยู่ในห้องที่อยู่ติดกัน ทำให้พวกเขาต้องแข่งขันกันเองระหว่างการฝึกซ้อม การทะเลาะวิวาทที่เพิ่มมากขึ้นระหว่าง 2 ชมรมซึ่งมีเพื่อน ๆ เข้ามาเกี่ยวข้อง จะกลายเป็นความท้าทายในความสัมพันธ์ของไทน์และสารวัตร

**อ้างอิง**
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครชายรักชายไทย
หมวดหมู่:ละครโทรทัศน์ที่กำกับโดย นพณัช ชัยวิมล
การต่อต้านภาษี

มหาตมะ คานธีทำเกลือ และขัดขืนกฎหมายภาษีและการผลิตเกลือของบริเตนในอินเดีย
การต่อต้านภาษี หมายถึงการปฏิเสธการจ่ายภาษีเพื่อเป็นการคัดค้านรัฐบาลที่กำหนดภาษี หรือต่อนโยบายรัฐบาล หรือต่อต้านการเก็บภาษีอากร เป็นการปฏิบัติทางตรงอย่างหนึ่ง และจัดเป็นการดื้อแพ่งอย่างหนึ่งด้วยหากเป็นการละเมิดต่อระเบียบภาษี
ตัวอย่างการต่อต้านภาษี เช่น สัตยาเคราะห์เกลือที่มีมหาตมะ คานธีเป็นหัวหน้า เพื่อเป็นการสนับสนุนการปกครองตนเองของอินเดีย และสันนิบาตการต่อต้านภาษีของสตรี เพื่อสนับสนุนสิทธิเลือกตั้งของสตรี การต่อต้านภาษีสงครามเป็นการปฏิเสธการจ่ายภาษีที่จ่ายให้แก่สงคราม 

**อ้างอิง**

**แหล่งข้อมูลอื่น**
 Climate change and my tax return- Conscience Canada- Death and Taxes - NWTRCC film about war tax resisters and their motivations- History of War Tax Resistance by Peace Tax Seven (U.S./UK focus)- Resistance to Civil Government by Henry David Thoreau- Silence and Courage: Income Taxes, War and Mennonites 1940-1993- The Tax Resistance League — tax resistance in the women's suffrage movement- The Theory, Practice & Influence of Thoreau's Civil Disobedience by Lawrence Rosenwald
หมวดหมู่:การดื้อแพ่ง
หมวดหมู่:การประท้วง
หมวดหมู่:ทฤษฎีอนาธิปไตย
หมวดหมู่:ทฤษฎีอิสรนิยม
คาซัคสถานคัพ

คาซัคสถานคัพ เป็นการแข่งขันฟุตบอลถ้วยแบบแพ้คัดออกของประเทศคาซัคสถาน อยู่ภายใต้การควบคุมของสหพันธ์ฟุตบอลคาซัคสถาน จัดการแข่งขันขึ้นครั้งแรกใน ค.ศ. 1936 เดิมทีเป็นเพียงการแข่งขันของสโมสรในสาธารณรัฐสังคมนิยมโซเวียตคาซัค ต่อมาใน ค.ศ. 1992 ได้ปรับเปลี่ยนเป็นการแข่งขันระดับประเทศ

**ผลงานแบ่งตามสโมสร**

**แหล่งข้อมูลอื่น**
 RSSSF cup finals
คาซัคสถาน
หมวดหมู่:ฟุตบอลในประเทศคาซัคสถาน
แอปเปิลเพนซิล

แอปเปิลเพนซิล รุ่นที่หนึ่ง
แอปเปิ้ลเพนซิล (Apple Pencil) เป็นผลิตภัณฑ์ของแอปเปิ้ลนั้นเป็นอุปกรณ์เสริมปากกาสไตลัสไร้สายประเภทหนึ่งที่ออกแบบ และพัฒนาโดยบริษัทแอปเปิล สำหรับใช้กับไอแพดในรุ่นที่รองรับผ่านบลูทูธ แอปเปิ้ลเพนซิล มีรุ่นดังต่อไปนี้

**แอปเปิ้ลเพนซิล 1**
เปิดตัววันที่ 11 พฤศจิกายน 2015 ใช้กับ ไอแพต รุ่นต่างๆดังนี้ 
- iPad Pro รุ่น 12.9 นิ้ว (รุ่นที่ 1 และ 2)   
- iPad Pro รุ่น 10.5 นิ้ว
- iPad Pro รุ่น 9.7 นิ้ว 
- iPad Air (รุ่นที่ 3) 
- iPad mini (รุ่นที่ 5) 
- iPad (รุ่นที่ 6, 7, 8, 9 และ 10)

**แอปเปิ้ลเพนซิล 2**
เปิดตัววันที่ 7 พฤศจิกายน 2018 ใช้กับ ไอแพต รุ่นต่างๆดังนี้ 
- iPad Pro รุ่น 12.9 นิ้ว (รุ่นที่ 3, 4, 5 และ 6) 
- iPad Pro รุ่น 11 นิ้ว (รุ่นที่ 1, 2, 3 และ 4) 
- iPad Air (รุ่นที่ 4 และ 5) 
- iPad mini (รุ่นที่ 6)

**แอปเปิ้ล เพนซิล USB - C**
เปิดตัววันที่ 1 พฤศจิกายน 2023 ใช้กับ ไอแพต รุ่นต่างๆดังนี้ 
- iPad Pro รุ่น 13 นิ้ว ชิป M4 
- iPad Pro รุ่น 11 นิ้ว ชิป M4 
- iPad Air รุ่น 13 นิ้ว ชิป M2 
- iPad Air รุ่น 11 นิ้ว ชิป M2 
- iPad Pro รุ่น 12.9 นิ้ว (รุ่นที่ 3, 4, 5 และ 6) 
- iPad Pro รุ่น 11 นิ้ว (รุ่นที่ 1, 2, 3 และ 4) 
- iPad Air (รุ่นที่ 4 และ 5) 
- iPad mini (รุ่นที่ 6) 
- iPad (รุ่นที่ 10)

**แอปเปิ้ล เพนซิล โปร**
เปิดตัววันที่ 15 พฤษภาคม 2024 ใช้กับ ไอแพต รุ่นต่างๆดังนี้  
- iPad Pro รุ่น 13 นิ้ว ชิป M4 
- iPad Pro รุ่น 11 นิ้ว ชิป M4 
- iPad Air รุ่น 13 นิ้ว ชิป M2 
- iPad Air รุ่น 11 นิ้ว ชิป M2

**แหล่งข้อมูลอื่น**
 Apple Pencil
หมวดหมู่:ฮาร์ดแวร์แอปเปิลคอมพิวเตอร์
คาซัคสถานซูเปอร์คัพ

คาซัคสถานซูเปอร์คัพ (Қазақстан Суперкубогы / Qazaqstan Superkubogy) เป็นการแข่งขันฟุตบอลนัดเดียวจบของประเทศคาซัคสถาน โดยเป็นการพบกันระหว่างทีมชนะเลิศคาซัคสถานพรีเมียร์ลีกกับทีมชนะเลิศคาซัคสถานคัพ ในกรณีที่ทีมชนะเลิศทั้งสองรายการเป็นทีมเดียวกัน ทีมรองชนะเลิศพรีเมียร์ลีกจะได้สิทธิ์เข้าร่วมแข่งขันแทน การแข่งขันจัดขึ้นครั้งแรกใน ค.ศ. 2008 ถ้วยรางวัลถูกทำขึ้นะจากแจสเปอร์ที่โรงงานอัญมณีในซลาทอสต์ ความสูงของถ้วยรางวัลคือ 55 เซนติเมตร

**ผลงานแบ่งตามสโมสร**

**อ้างอิง**
หมวดหมู่:ฟุตบอลในประเทศคาซัคสถาน
ค
แอลแคปโทนิวเรีย

แอลแคปโทนิวเรีย หรือ แอลแคปโทนูเรีย (Alkaptonuria) เป็นโรคพันธุกรรมหายากชนิดหนึ่งที่เกิดจากมิวเทชั่นในยีน HGD สำหรับเอนไซม์ฮอมอเจนทิเสต 1,2-ไดออกซีจีเนส (homogentisate 1,2-dioxygenase — 1.13.11.5) ร่างกายของผู้ป่วยจะเกิดการสะสมของสารอินเทอร์มีเดียทที่เรียกว่า กรดฮอมอเจนทิสิก (homogentisic acid) หรือฮอมอเจนทิเสต (homogentisate) ในเลือดและเนื้อเยื่อ กรดฮอมอเจนทิเสต และอัลคัปโทน (alkapton) ซึ่งเป็นรูปออกไซด์ จะถูกขับถ่ายออกทางปัสสาวะและอุจจาระส่งผลให้เกิดสีที่ดำเข้มผิดปกติ กรดฮอมอเจนติสิกสามารถสร้างอันตรายต่อกระดูกอ่อน (ซึ่งเรียกส่าอาการ ออครอนอซิส; ochronosis ซึ่งอาจนำไปสู่ ออสทีโออาร์ธริทิส; osteoarthritis) และ ลิ้นหัวใจ เช่นเดียวกับเร่งให้เกิดนิ่วในไตและอวัยวะอื่น ๆ อาการของโรคมักเกิดในผู้ป่วยที่อายุเกินสามสิบปี ในขณะที่การเปลี่ยนสีของปัสสาวะเป็นสีเข้มนั้นสามารถพบได้ตั้งแต่แรกเกิด

**ประวัติศาสตร์**
แอลแคปโทนิวเรียเป็นหนึ่งในสี่โรคที่ Archibald Edward Garrod เคยกล่าวและอธิบายถึงว่าเป็นผลจากการคั่งของสารมัธยันตร์ (intermediates) อันเกิดจากความผิดปกติทางเมทาบอลิก เขาได้เขื่อมโยงอาการ ochronosis เข้ากับการคั่งของสารแอลแคปแทนส์ (alkaptans) ในปี 1902 มุมมองของเขาต่อโรคนี้และประเด็นศึกษาเกี่ยวกับกรรมพันธุ์ของเขาได้ถูกสรุปเมื่อปี 1908 ในครูออเนียนเลคเชอร์ ที่ราชแพทยาลัยแห่งบริเตน
ความผิดปกตินี้ได้ถูกจำกัดความลงเหลือที่ความผิดปกติของเอนไซม์โฮโมเจนติเสดออกซิเดสในงานศึกษาจากปี 1958 พื้นฐานทางพันธุศาสตร์ได้ถูกทำให้กระจ่างในปี 1996 เมื่อมิวเทชั่นในยีน  HGD ได้ถูกค้นพบ
ผลการศึกษาชิ้นหนึ่งจากปี 1977 พบว่ามัมมี่อียิปต์โบราณหนึ่งอาจมีอาการของโรคแอลแคปโทนิวเรีย

**อาการ**
ดิสก์กระดูสันหลัง (Intervertebral discs) เกิดการแคลซิไฟด์ (calcification) ผลจากอาการของออครอนอซิส (ochronosis)
ผู้ป่วยมักไม่แสดงอาการในวัยเด็กหรือวัยรุ่น แต่ปัสสาวะอาจพบเป็นสีน้ำตาลหรือดำเมื่อถูกเก็บตัวอย่างมาทิ้งไว้ในอากาศ การเกิดสีเข้มนี้สามารถพบได้ในกระดูกอ่อนรวมถึงใบหู, และส่วนตาขาว กับ คอร์เนียลลิมบัส ของดวงตา

**การรักษา**
ไม่มีการรักษาใดที่แสดงมห้เห็นอย่างชัดเจนส่าสามารถรักษาอาหารต่าง ๆ ของแอลแคปทอนิวเรียได้ การรักษาหลัก ๆ จะมุ่งเน้นไปที่การรักษาอาการของ ochronosis ผ่านการลดระดับกรดโฮโมเจนติสิกในเลือด หนึ่งในวิธีรักษาที่พบมากคือการให้ผู้ป่วยรับกรดแอสคอร์บิก (วิตามินซี) ขนานใหญ่ หรือจำกัดการรับประทานกรดอะมิโนฟีนิลอะลานีน อย่างไรก็ตามการรักษาด้วยวิตามินซีนี้ไม่ได้มีผลการรักษาที่เป็นประสิทธิภาพอย่างชัดเจน และในการศึกษาทางคลินิกพบว่าการลดการทานฟีนิลอะลานีนลง (ซึ่งทำได้ยาก) ก็ไม่ได้แสดงผลที่มีประสิทธิภาพเช่นกัน
งานซึกษาจำนวนหนึ่งเสนอว่ายาฆ่าหญ้า nitisinone อาจมีผระสิทธิภาพในการรักษาแอลแคปทอนิวเรีย เนื่องจากมันจะไปยับยั้งเอนไซม์ 4-hydroxyphenylpyruvate dioxygenase ซึ่งจะแปลงไทรอซีนไปเป็นกรดโฮโมเจนติสิก จึงสามารถลดการคั่งของโฮโมเจนติเสดในเลือดได้ การศึกษาพบว่าการรักษาด้วยยาตัวนี้สามารถลดปริมาณโฮโมเจนติเสดในเลือดและปัสสาวะของผู้ป่วยลงได้มากถึง 95%  ปัญหาหลักประการเดียวคือไม่มีผู้สดทราบถึงความเสี่ยงระยะยาวของการสะสมของไทรอซีนในร่างกาย โดยเฉพาะความเป็นไปได้ที่อาจส่งผลกระทบต่อกระจกตา การรักษาวิธีนี้ในระยะยาวจำเป็นต้องมีการนิดตามผลข้างเคียงโดยตลอด

**อ้างอิง**

**แหล่งข้อมูลอื่น**
หมวดหมู่:โรคของกระบวนการสร้างและสลายกรดอะมิโน
หมวดหมู่:โรคที่ถ่ายทอดทางออโตโซมลักษณะด้อย
หมวดหมู่:โรคผิวหนัง
แจสเปอร์

ไฟล์:Jasper outcrop in the Bucegi Mountains.jpg|thumb|upright=1.4|หินโผล่แจสเปอร์บนเทือกเขาบูเชจีในประเทศโรมาเนีย
แจสเปอร์ เป็นแร่ผสมซึ่งประกอบด้วยควอตซ์เม็ดขนาดเล็ก และ/หรือ แคลเซโดนี และแร่ธาตุอื่น ๆ มันเป็นสารประกอบซิลิกาที่ไม่บริสุทธิ์และทึบแสง มักปรากฏเป็นสีแดง เหลือง น้ำตาล หรือเขียว สีที่พบได้ยากคือสีน้ำเงิน สีแดงที่พบเห็นได้ทั่วไปเกิดจากการผสมกันของสารประกอบเหล็ก(III) แจสเปอร์มักถูกตัดให้มีพื้นผิวเรียบ และถูกใช้ในการทำแร่รัตนชาติที่สวยงาม เนื่องจากมันสามารถเจียระไนได้ จึงถูกใช้ทำแจกัน ตราสัญลักษณ์ และผอบ ค่าน้ำหนักเฉพาะของแจสเปอร์ส่วนใหญ่อยู่ที่ 2.5 ถึง 2.9 แจสเปอร์สีเขียวแต้มจุดแดง หรือรู้จักกันในชื่อ เฮลิโอโทรป (heliotrope) เป็นหนึ่งในแร่ประจำเดือนมีนาคม แจสปิลไลต์ (Jaspillite) เป็นหินที่มีแร่เหล็กแบบชั้น ดังนั้นบ่อยครั้งจึงปรากฏเป็นแถบที่เด่นชัดในแจสเปอร์

**อ้างอิง**

**แหล่งข้อมูลอื่น**
 "Jasper" 12px. Encyclopedia Americana. 1920.
หมวดหมู่:อัญมณี
บัวโนสไอเรส (เพลง)

"บัวโนสไอเรส" เป็นซิงเกิลลำดับที่ 2 ของญี่ปุ่น โดยกลุ่มศิลปินชาวเกาหลีใต้-ญี่ปุ่นไอซ์วัน เปิดตัวในญี่ปุ่นโดยอีเอ็มไอ เรคคอร์ด เมื่อวันที่ 26 มิถุนายน พ.ศ. 2562

**การโปรโมต**
วันที่ 3 พฤษภาคม พ.ศ. 2562 มีการเปิดเผยว่าไอซ์วันจะปล่อยซิงเกิลที่ 2 ในญี่ปุ่น "บัวโนสไอเรส" โดยเปิดตัวใน 16 รูปแบบ ได้แก่ ซีดี + ดีวีดี รุ่นปกติ 2 รูปแบบ ซีดี WIZ*ONE รูปแบบจำนวนจำกัด วางจำหน่ายในเว็บทางการของไอซ์วันในญี่ปุ่นที่เป็นทางการซึ่งมาพร้อมกับภาพถ่าย 1 ภาพและสิทธิการเข้าร่วมกิจกรรม แจ็คเก็ตเดี่ยวรุ่นสมาชิก 12 คน มาพร้อมกับรูปสมาชิก และชุดซีดีบ็อกซ์เซต ซึ่งรวมถึงรุ่น WIZ*ONE และรุ่นสมาชิกทั้งหมด

**มิวสิกวิดีโอ**
ทีเซอร์วิดีโอเพลงสำหรับ "บัวโนสไอเรส" เผยแพร่เมื่อวันที่ 27 พฤษภาคม พ.ศ. 2562 และมิวสิกวิดีโอเผยแพร่เมื่อวันที่ 12 มิถุนายน พ.ศ. 2562

**รายชื่อเพลง**
การเผยแพร่ประกอบด้วย ดีวีดีและมิวสิกวิดีโอ สำหรับเพลงหลักกับ 1 เพลงรอง โดยรายชื่อเพลงดัดแปลงมาจากสปอทิฟาย

**ชาร์ต**

**ชาร์ตรายสัปดาห์**

**ชาร์ตประจำปี**

**การรับรองและการขาย**

**อ้างอิง**

**ดูเพิ่ม**
หมวดหมู่:เพลงของไอซ์วัน
หมวดหมู่:ซิงเกิลในปี พ.ศ. 2562
หมวดหมู่:เพลงในปี พ.ศ. 2562
หมวดหมู่:เพลงภาษาญี่ปุ่น
สภาพธรรมชาติ

สภาพธรรมชาติ (state of nature) ในปรัชญาจริยศาสตร์และการเมือง ศาสนา และทฤษฎีสัญญาประชาคม และกฎหมายระหว่างประเทศ เป็นชีวิตในทางทฤษฎีของบุคคลก่อนมีสังคมเกิดขึ้น นักปรัชญาทฤษฎีสภาพธรรมชาติอนุมานว่าจะต้องมีช่วงเวลาก่อนมีสังคมจัดระเบียบเกิดขึ้น และข้อสันนิษฐานดังนี้จึงก่อให้เกิดคำถามอย่าง "ชีวิตก่อนมีประชาสังคมเป็นอย่างไร" "รัฐบาลถือกำเนิดขึ้นจากฐานะตั้งต้นนี้ครั้งแรกได้อย่างไร" และ "อะไรคือเหตุผลสันนิษฐานสำหรับการเข้าสู่สภาพสังคมโดยการสถาปนารัฐชาติ"
ในทฤษฎีสัญญาประชาคมบางฉบับมองว่าไม่มีสิทธิในสภาพธรรมชาติ และสัญญาประชาคมนั่นแหละที่สร้างสิทธิและพันธกรณี แต่บางฉบับก็เชื่อว่าสัญญานั้นเป็นข้อจำกัดปัจเจกเพื่อควบคุมสิทธิตามธรรมชาติ

**อ้างอิง**
หมวดหมู่:ปรัชญาการเมือง
หมวดหมู่:มโนทัศน์ทางปรัชญา
หมวดหมู่:ปรัชญายุคเรืองปัญญา
แม่แบบ:โครงการพี่น้อง/styles.css

@media screen and ( max-width: 720px ) {
.sisterproject tr {
display: block
}
.sisterproject td:nth-child(odd) {
display: inline-block;
width: 30%;
min-width: 50px;
}
.sisterproject td:nth-child(even) {
display: inline-block;
width: 60%;
}
}
ทีวีบาโฮริสตัน

ทีวีบาโฮริสตัน (ТВ Бахористон) ชื่อย่อ ТВБ (TVB) เป็นสถานีโทรทัศน์สำหรับเด็กและเยาวชนในประเทศทาจิกิสถาน โดยมีรัฐบาลที่เป็นเจ้าของ ออกอากาศครั้งแรกในวันที่ 4 กันยายน พ.ศ. 2549 ออกอากาศทั่วประเทศทาจิกิสถาน และประเทศอื่น ๆ โดยมีช่องทางที่สามารถรับชมผ่านทางเคเบิลทีวี ทีวีดาวเทียม และอินเทอร์เน็ต
คำว่าบาโฮริสตัน จากภาษาทาจิก และเปอร์เซีย แปลว่าเป็นประเทศฤดูใบไม้ผลิ การออกอากาศนั้นเป็นช่องรายการสำหรับเด็ก และเยาวชน ภาพยนตร์ต่างประเทศ และวัฒนธรรมท้องถิ่นเช่นเดียวกับโปรแกรมความบันเทิงอื่น ๆ ภาษาหลักของช่องคือทาจิก และการออกาอากาศส่วนใหญ่ของช่อง นอกจากนี้ยังมีภาษารัสเซีย และมีรายการการเรียนการสอนภาษาอังกฤษ
ช่องนี้มีผู้ชมประมาณ 15 ล้านคน ส่วนใหญ่เป็นเด็กและวัยรุ่น คือผู้ชมที่อยู่ในทาจิกิสถาน และประเทศใกล้เคียง อาศัยอยู่ในอัฟกานิสถาน อุซเบกิสถาน อิหร่าน รัสเซีย สหภาพยุโรป และ อเมริกา

**แหล่งข้อมูล**
  tvb.tj — Официальный сайт телеканала
หมวดหมู่:สถานีโทรทัศน์ในประเทศทาจิกิสถาน
แก๊งค้ายาเสพติด

แก๊งค้ายาเสพติด (drug cartel) เป็นองค์กรอาชญากรรมใด ๆ ที่มีเจตนาในการจัดหาการดำเนินการค้ายาเสพติด พวกเขามีตั้งแต่ข้อตกลงที่มีการจัดการอย่างหลวม ๆ ในบรรดาผู้ค้ายาเสพติดไปจนถึงองค์กรการค้าที่เป็นทางการ คำดังกล่าวถูกนำไปใช้เมื่อองค์กรการค้าสิ่งที่ผิดกฎหมายที่ใหญ่ที่สุดบรรลุข้อตกลงเพื่อประสานการผลิตและจำหน่ายโคเคน ตั้งแต่ข้อตกลงนั้นถูกทำลาย แก๊งค้ายาเสพติดจึงไม่ใช่แก๊งค้าอีกต่อไป แต่คำนี้ติดอยู่และเป็นที่นิยมใช้เพื่ออ้างถึงองค์กรที่เกี่ยวข้องกับยาเสพติดทางอาญา
โครงสร้างพื้นฐานของแก๊งค้ายาเสพติดมีดังนี้:- เหยี่ยว (ภาษาสเปน: Halcones): ถือว่าเป็น "ตาและหู" ตามถนน "เหยี่ยว" เป็นตำแหน่งที่ต่ำที่สุดในแก๊งค้ายาเสพติดใด ๆ พวกเขามีหน้าที่รับผิดชอบในการกำกับดูแลและรายงานกิจกรรมของตำรวจ, ทหาร และกลุ่มคู่แข่ง- มือปืน (ภาษาสเปน: Sicarios): กลุ่มติดอาวุธที่อยู่ในแก๊งค้ายาเสพติด รับผิดชอบในการลอบสังหาร, การลักพาตัว, การลักขโมย และการขู่กรรโชก และปกป้องลาน (พื้นที่) ของพวกเขา จากกลุ่มคู่แข่งและกองทัพ- ผู้แทน (ภาษาสเปน: Tenientes): ตำแหน่งสูงสุดอันดับสองในแก๊งค้ายาเสพติด ซึ่งรับผิดชอบในการดูแลมือปืนและเหยี่ยวในพื้นที่ของตนเอง พวกเขาได้รับอนุญาตให้ทำการฆาตกรรมที่ไม่ได้รับอนุญาตจากหัวหน้าของตน- เจ้าพ่อยาเสพติด (ภาษาสเปน: Capos): ตำแหน่งสูงสุดในแก๊งค้ายาเสพติดใด ๆ รับผิดชอบในการกำกับดูแลอุตสาหกรรมยาเสพติดทั้งหมด, แต่งตั้งผู้นำอาณาเขต, สร้างพันธมิตร และวางแผนการฆาตกรรมระดับสูง
มีกลุ่มปฏิบัติการอื่น ๆ ที่อยู่ในแก๊งค้ายาเสพติด ตัวอย่างเช่น ผู้ผลิตและผู้จำหน่ายยาเสพติด แม้ว่าจะไม่ได้พิจารณาในโครงสร้างพื้นฐานเป็นผู้ประกอบการที่สำคัญของแก๊งค้ายาเสพติด รวมถึงผู้ให้ทุนและนักฟอกเงิน นอกจากนี้ ผู้จัดหาอาวุธปฏิบัติการในวงสมาคมที่แตกต่างกันโดยสิ้นเชิง และในทางเทคนิคไม่ถือว่าเป็นส่วนหนึ่งของการขนส่งของแก๊งค้า

**อ้างอิง**

**อ่านเพิ่ม**
  isbn=978-1477592274-  PBS. 2006. Frontline: Drug Wars.- Holmes, Jennifer S., de P. Sheila Amin Gutiérrez, and Kevin M. Curtin. "Drugs, Violence, and Development in Colombia: A Department-Level Analysis." Latin American Politics and Society, vol. 48, no. 3, 2006, pp. 157–176,178-IV. ProQuest, https://search.proquest.com/docview/200275766, doi:https://dx.doi.org/10.1111/j.1548-2456.2006.tb00359.x.

**แหล่งข้อมูลอื่น**
 แก๊งค้ายาเสพติด-  Worldpress.org. 2006. "Mexico: Drug Cartels a Growing Threat." Worldpress.org.
แม่แบบ:Main Page/styles.css

/* This template is loaded on the main page to address T32405
Please feel free to adapt the code, translate this message.
Updates can be found in https://gist.github.com/jdlrobson/dbb124296ed2a1fc7242018c7b589059 */
body #content * {
box-sizing: border-box;
}
@media screen and ( max-width: 720px ) {
body.skin-minerva #mp-topbanner td,
body.skin-minerva #mp-topbanner tr,
body.skin-minerva #mp-topbanner tbody,
body.skin-minerva #mp-topbanner table {
display: block !important;
float: none !important;
width: 100% !important;
height: auto !important;
box-sizing: border-box;
}
body.skin-minerva #mp-topbanner table {
text-align: center !important;
}
body.skin-minerva .mp-content tr, 
body.skin-minerva .mp-content td,
body.skin-minerva .mp-content table,
body.skin-minerva .mp-content tbody  {
display: block !important;
width: 100% !important;
height: auto !important;
box-sizing: border-box;
}
body.skin-minerva .mp-content .mp-header {
display: block;
}
body.skin-minerva .mp-content .MainPageBG table tbody {
padding: .5em;
}
body.skin-minerva .mp-content #mf-dyk {

}
}
/* For WP:FFU */
.ns-4.ns-subject.rootpage-วิกิพีเดีย_ไฟล์สำหรับอัปโหลด .navbox.collapsible.collapsed{
	display: block !important;
	visibility: visible !important;
}
/
– รีเฟรช

**ป้ายบอกทาง**
 ศาลาประชาคม – กระดานข่าว โครงการ ทรัพยากรและกิจกรรมซึ่งครอบคลุมวิกิพีเดียอย่างกว้างขวาง- แผนกช่วยเหลือ – ถามข้อสงสัยเกี่ยวกับการใช้งานวิกิพีเดีย- ปุจฉา-วิสัชนา – ถามข้อสงสัยทั่วไปที่คุณอยากรู้- ข่าวไซต์ – ประกาศ อัพเดต บทความและข้อมูลข่าวเกี่ยวกับวิกิพีเดียและมูลนิธิวิกิมีเดีย- สภากาแฟ – สำหรับอภิปรายเกี่ยวกับวิกิพีเดีย รวมถึงรายงานปัญหาเทคนิคและเสนอนโยบาย- Local Embassy – For Wikipedia-related discussion in languages other than Thai.

**โครงการพี่น้อง**
วิกิพีเดียดำเนินการโดยมูลนิธิวิกิมีเดีย องค์กรไม่แสวงผลกำไร ผู้ดำเนินการอีกหลายโครงการ ได้แก่

**ภาษาอื่น**
__NOTOC__ __NOEDITSECTION__
*/
คริสต์ศาสนิกชนชาวอาหรับ

คริสต์ศาสนิกชนชาวอาหรับ (ﺍﻟﻤﺴﻴﺤﻴﻮﻥ ﺍﻟﻌﺮﺏ อัลมะซีฮียูน อัลอะร็อบ) เป็นชาวอาหรับที่นับถือศาสนาคริสต์ บางส่วนสืบเชื้อสายมาจากเผ่าอาหรับคริสเตียนโบราณที่ไม่ได้เข้ารีตเป็นอิสลาม มีการประเมินว่าคริสต์ศาสนิกชนชาวอาหรับมีจำนวนประมาณ 520,000–1,650,000 คนอาศัยอยู่ในประเทศซีเรีย 1,050,000–1,650,000 คน (รวมมาโรไนต์) ในประเทศเลบานอน 221,000 คนในประเทศจอร์แดน 8–9,000,000 คน (รวมคอปต์) ในประเทศอียิปต์ ในประเทศอิสราเอล 134,130 คน และในปาเลสไตน์ 50,000 คน
ผู้ย้ายถิ่นจากสังคมอาหรับหรือคริสต์ศาสนิกชนชาวอาหรับพลัดถิ่นมาจากตะวันออกกลาง โดยอาศัยอยู่ทั่วทวีปอเมริกา โดยเฉพาะในประเทศอาร์เจนตินา, ประเทศบราซิล, ประเทศชิลี, ประเทศเม็กซิโก, ประเทศเวเนซุเอลา, ประเทศโคลอมเบีย และสหรัฐ อย่างไรก็ตาม ผู้ย้ายถิ่นในอเมริกา โดยเฉพาะกลุ่มแรก ๆ ไม่สามารถพูดภาษาอาหรับหรือมีเอกลักษณ์ความเป็นอาหรับอยู่เลย
เผ่าอาหรับแรกที่นับถือศาสนาคริสต์น่าจะเป็นราชอาณาจักรแนบาเทียและฆ็อสซานิด ในช่วงศตวรรษที่ 5 - 6 พวกฆ็อสซานิดได้เป็นพันธมิตรกับจักรวรรดิไบแซนไทน์ กลายเป็นกันชนต่อชนเผ่าอาหรับนอกศาสนาในอาระเบีย อันนุอ์มานที่ 3 อิบน์ อัลมุนซิร กษัตริย์องค์สุดท้ายของลัคมิดได้เข้านับถือศาสนาคริสต์ 
คริสต์ศาสนิกชนชาวอาหรับมีบทบาทสำคัญในสมัยใหม่ และเพราะได้ก่อร่างการศึกษาแก่ชนชั้นสูงและชนชั้นกระฎุมพี พวกเขามีส่วนสำคัญในด้านการเมือง, ธุรกิจ และวัฒนธรรมของโลกอาหรับ ปัจจุบัน ชาวอาหรับคริสเตียนยังคงมีบทบาทในสังคมอาหรับ และชาวคริสต์มักมีทรัพย์สิน, การศึกษาดี และเป็นกลางทางการเมือง

**ดูเพิ่ม**
 ศาสนาคริสต์ในตะวันออกกลาง- รายชื่อคำศัพท์ศาสนาคริสต์ในภาษาอาหรับ- สังคมอาหรับออร์ทอดอกซ์- การแปลคำภีร์ไบเบิล (ภาษาอาหรับ)- ยอห์นชาวดามัสกัส- โซโฟรเนียสแห่งเยรูซาเลม- ตัฆลิบ

**อ้างอิง**

**สารานุกรม**
 Sir Ronald Storrs, The Memoirs of Sir Ronald Storrs. Putnam, New York, 1937.- Itamar Katz and Ruth Kark, 'The Greek Orthodox Patriarchate of Jerusalem and its congregation: dissent over real estate' in The International Journal of Middle East Studies, Vol. 37, 2005.-  Orthodox Shun Patriarch Irineos- Seth J. Frantzman, The Strength and the Weakness: The Arab Christians in Mandatory Palestine and the 1948 War, unpublished M.A thesis at The Hebrew University of Jerusalem.

**แหล่งข้อมูลอื่น**
  Arabic Christians community-  Arabic Christians magazine-  Sample of Melkite Chant in Arabic, English, and Greek-  Christian Minorities in the Islamic World: No Arab Spring for Christians Qantara.de
วัดแจงร้อน

วัดแจงร้อน เป็นวัดราษฎร์ สังกัดคณะสงฆ์มหานิกาย ตั้งอยู่ในแขวงราษฎร์บูรณะ เขตราษฎร์บูรณะ กรุงเทพมหานคร บริเวณปากคลองแจงร้อน

**ประวัติ**
สันนิษฐานว่าสร้างวัดขึ้นราวปี พ.ศ. 2300 ช่วงกรุงศรีอยุธยาตอนปลาย ไม่ปรากฏนามผู้สร้าง เดิมมีนามว่า วัดพารา บ้างก็ว่าชื่อ วัดหงษ์ร่อน มีเรื่องเล่าว่าขณะกำลังสร้างวัด มีหงส์ตัวหนึ่งบินร่อนมาอยู่เหนือบริเวณวัด ผู้ที่เคยเห็นอุโบสถหลังเก่า เล่าว่ามีเสาคู่หนึ่งด้านหน้า ยอดเสาหารทำเป็นรูปหงส์กางปีกทั้งสองเสา แต่อุโบสถได้ถูกรื้อไปในปี พ.ศ. 2461 ส่วนชื่อ แจงร้อน  ไม่มีใครทราบว่าหมายถึงอะไร บ้างว่าเพี้ยนมาจาก แจงร้อย บ้าง แร้งร่อน บ้าง วัดแจงร้อนได้รับพระราชทานวิสุงคามสีมา เมื่อ พ.ศ. 2461

**อาคารเสนาสนะ**
พระอุโบสถของวัดแจงร้อนปัจจุบัน อาจจะเป็นพระอุโบสถหลังที่ 4 หรือ 5 ที่ได้ปลูกสร้างขึ้นมาบนที่เดียวกัน พระอุโบสถปัจจุบันสร้างสำเร็จเมื่อ พ.ศ. 2466 โดยมี พระครูประสิทธิ์สิกขการ (หลวงพ่อจวน) เป็นผู้ดำริสร้างขึ้น  อุโบสถมีขนาดกว้าง 13 เมตร ยาว 23 เมตร หันหน้าลงแม่น้ำเจ้าพระยาทางด้านทิศตะวันออก
วิหารก่ออิฐถือปูนกว้าง 10 เมตร ยาว 18 เมตร ผนังก่อทึบไม่มีหน้าต่าง เข้าใจว่าวิหารนี้สร้างคู่กับพระอุโบสถหลังเดิมที่ถูกรื้อไป เมื่อ พ.ศ. 2461 ลวดลายภายในกรอบหน้าบัน และบนกรอบซุ้มประตู เป็นลวดลายปูนปั้นที่งดงาม ภายในประดิษฐาน หลวงพ่อหินแดง พระพุทธรูปปางสมาธิทำมาจากศิลาแลงสีแดง
วิหารเป็นแบบพระราชนิยมสมัยรัชกาลที่ 3 ส่วนศาลาการเปรียญ สร้างขึ้นเมื่อปี พ.ศ. 2470 ที่หน้าบันทำเป็นลายปูนปั้นหมูป่ากำลังโผล่หน้าออกมาจากปากถ้ำโดยประดับด้วยกระจกสีเป็นรูปป่า

**อ้างอิง**
แจงร้อน
หมวดหมู่:โบราณสถานในเขตราษฎร์บูรณะ
หมวดหมู่:สิ่งก่อสร้างริมแม่น้ำเจ้าพระยา
วัดสน

วัดสน เป็นวัดราษฎร์ สังกัดคณะสงฆ์มหานิกาย ตั้งอยู่ริมคลองแจงร้อน ในแขวงราษฎร์บูรณะ เขตราษฎร์บูรณะ กรุงเทพมหานคร
วัดสร้างขึ้นเมื่อราวปี พ.ศ. 2400 จากการสันนิษฐานอุโบสถหลังเดิมที่รื้อถอนเมื่อ พ.ศ. 2458 แต่เดิมบริเวณนี้มีต้นสนอยู่มาก จึงได้ชื่อว่า วัดต้นสน ต่อมาชาวบ้าน เรียกสั้น ๆ ว่า วัดสน วัดได้รับพระราชทานวิสุงคามสีมาเมื่อใดไม่แน่ชัด คาดว่า ราว พ.ศ. 2415 วัดยังมีการจัดตั้งโรงเรียนการสอนพระปริยัติธรรม วัดมีการจัดทำวัตถุมงคล เช่น ตระกรุด 7 ดอก ตะกรุดโทนกุมารทอง ตะกรุดเดี่ยวหรือพิรอดแขน ผ้ายันต์

**อาคารเสนาสนะ**
อุโบสถกว้าง 6 เมตร ยาว 12 เมตร มีเครื่องลายครามประดับทั้งหน้าและหลัง ภายในมีภาพจิตรกรรมฝาผนังทั้ง 4 ด้าน เล่าเรื่องพุทธประวัติและทศชาติชาดก มีพระพุทธรูป 3 องค์ โดยองค์ประธานสร้างขึ้นในสมัยรัชกาลที่ 6 ส่วนอีก 2 องค์ เป็นพระพุทธรูปเก่าแก่ตั้งแต่อุโบสถหลังเดิม
มีกุฏิ 20 หลัง มีหอสวดมนต์ ศาลาการเปรียญ 2 หลัง หลังแรกสร้างด้วยไม้สักมีอายุเก่าแก่กว่า 100 ปี อีกหลังมีบันไดพระยานาคทอดยาวขี้นไปสูง สามารถมองเห็นทิวทัศน์ที่สวยงามของกรุงเทพมหานคร และรูปเหมือนหลวงปู่โม้ เป็นเกจิอาจารย์ที่ชาวราษฎร์บูรณะรู้จักดี

**อ้างอิง**
สน
หมวดหมู่:โบราณสถานในเขตราษฎร์บูรณะ
วัดบางปะกอก

วัดบางปะกอก เป็นวัดราษฎร์ สังกัดคณะสงฆ์มหานิกาย ตั้งอยู่ในแขวงบางปะกอก เขตราษฎร์บูรณะ กรุงเทพมหานคร ตั้งอยู่ริมคลองบางปะกอก

**ประวัติ**
สันนิษฐานว่าสร้างวัดขึ้นในสมัยกรุงศรีอยุธยา ต่อมาได้กลายเป็นวัดร้างเมื่อคราวเสียกรุงศรีอยุธยาครั้งที่ 2 เดิมชื่อ วัดบางคี่ จนราวปี พ.ศ. 2325 ผู้คนได้ย้ายเข้ามาตั้งถิ่นฐานบริเวณวัดเป็นจำนวนมาก อันเนื่องจากที่ตั้งอันเป็นที่ราบลุ่มและอยู่ริมคลอง ชาวบ้านจึงช่วยกันบูรณะปฏิสังขรณ์วัด ได้รับขนานนามว่า วัดบางปะกอก ตามชื่อคลอง และได้รับพระราชทานวิสุงคามสีมาเมื่อปี พ.ศ. 2327 สันนิษฐานว่าได้รับการบูรณะปฏิสังขรณ์ พ.ศ. 2400 ในยุคท่านพระครูประศาสน์สิกขกิจ อินทโชติ (พริ้ง) เป็นเจ้าอาวาสวัด ท่านได้สร้างวิหาร สร้างเสร็จปี พ.ศ. 2484 ยังสร้างโรงเรียนวัดบางปะกอกในปีเดียวกันนี้ เมื่อคราวสงครามมหาเอเชียบูรพา วัดบางปะกอกเป็นที่หลบภัยของประชาชน เจ้านายในวังก็ต่างมาพึ่งบารมีที่วัด โดยวัดบางปะกอกอยู่ห่างจากอู่ต่อเรือของญี่ปุ่นเล็กน้อย
หลวงปู่พริ้งเป็นพระอาจารย์ที่ได้รับความนับถือมาก ทั้งเรื่องวิชาอาคม วิชาล่องหนอยู่ยงคงกระพัน รวมถึงวิทยาคมด้านการสัก มีความเชี่ยวชาญด้านการแพทย์แผนโบราณ การดูฤกษ์ยามทำนายโชคชะตา ยังได้มีการสร้างเครื่องรางของขลัง เช่น ลูกอมดำ พระพิมพ์ พระผง

**อาคารเสนาสนะ**
วัดมีเจดีย์อยู่ 2 องค์ สร้างเป็นแบบศิลปะมอญและศิลปะเขมร มีวิหารอยู่ 2 หลัง หลังแรกสร้างด้วยปูนเป็นศิลปะแบบเขมร ส่วนหลังที่สองสร้างด้วยไม้สัก มีลวดลายฉลุ สันนิษฐานว่าสร้างในสมัยต้นรัตนโกสินทร์ ส่วนหอไตรสร้างเป็นทรงไทยอยู่กลางสระน้ำ

**อ้างอิง**
บางปะกอก
หมวดหมู่:โบราณสถานในเขตราษฎร์บูรณะ
วัดราษฎร์บูรณะ (กรุงเทพมหานคร)

วัดราษฎร์บูรณะ เป็นวัดราษฎร์ สังกัดคณะสงฆ์มหานิกาย ตั้งอยู่ที่แขวงบางปะกอก เขตราษฎร์บูรณะ กรุงเทพมหานคร

**ประวัติ**
เริ่มสร้างวัดประมาณ พ.ศ. 2310 ในสมัยกรุงศรีอยุธยาตอนปลาย โดยมีชาย 3 คนพี่น้อง คือ สวน ทัด และทอง เป็นผู้สร้างวัด ไม่ปรากฏว่าได้รับพระราชทานวิสุงคามสีมาครั้งแรกเมื่อใด แต่ครั้งที่สองเมื่อ 24 มิถุนายน พ.ศ. 2539 ชาวบ้านเรียกว่า วัดนอก หรือ วัดปากคลอง อันเนื่องจากอยู่ริมแม่น้ำเจ้าพระยา ตรงปากคลองราษฎร์บูรณะ ชื่อของวัดได้รับการเอ่ยถึงใน โคลงนิราศชุมพร แต่งโดย พระพิพิธสาลี (ยุคสมัยรัชกาลที่ 1) ยังได้รับการเอ่ยถึงใน โคลงนิราศพระยาตรัง ที่พระยาตรังแต่งขึ้นในสมัยรัชกาลที่ 2 ทั้งสองเอกสารระบุชื่อวัดว่า วัดราชบุรณะ และอาจเป็นไปได้ว่าวัดสร้างขึ้นโดยกษัตริย์หรือพระบรมวงศานุวงศ์ ตามความหมายชื่อ แต่ต่อมาได้เปลี่ยนชื่อมาเป็น วัดราษฎร์บูรณะ
วัดยังได้เปิดการเรียนการสอนพระปริยัติธรรม ทั้งแผนกธรรมและแผนกบาลี ในนามสำนักเรียนคณะเขตราษฎร์บูรณะ

**อาคารเสนาสนะ**
วัดมีเจดีย์ย่อมุมไม้สิบสอง คาดว่าสร้างขึ้นสมัย ร.3–4 มีพระพุทธรูป คือ หลวงพ่อพระพุทธโสธร (จำลอง) สร้าง พ.ศ. 2499 อุโบสถหลังเก่าสร้างมานานคู่กับวัด ปัจจุบันจึงได้สร้างอุโบสถหลังใหม่ ในพื้นที่เดิม แล้วเสร็จเมื่อ พ.ศ. 2538 เป็นทรงไทยคอนกรีตเสริมเหล็ก กว้าง 9 เมตร ยาว 25.50 เมตร เป็นอุโบสถแบบมีเสาพะไลรอบ หอระฆังและหอกลอง นายชุน กาญจนกุนชร สร้างเมื่อ ปี พ.ศ. 2474

**รายนามเจ้าอาวาส**
 พระอาจารย์ไหล         - พระอาจารย์เอี่ยม- พระอาจารย์เปีย- พระอาจารย์เมี้ยน- พระอาจารย์ร่วม- พระอาจารย์ทองอยู่- พระครูวิจิตรบูรณการ- พระครูสิริวีราภรณ์ (บุญมี วีรปญฺโญ)- พระมหาสมศักดิ์ ทนฺตจิตฺโต

**อ้างอิง**
ราษฎร์บูรณะ
หมวดหมู่:โบราณสถานในเขตราษฎร์บูรณะ
สนามกีฬาอาริอาเกะ

สนามกีฬาอาริอาเกะ (有明アリーナ) เป็นสนามกีฬาในร่มที่ตั้งอยู่ในย่านอาริอาเกะ เขตโคโต โตเกียว ประเทศญี่ปุ่น เริ่มก่อสร้างเมื่อวันที่ 21 เมษายน ค.ศ. 2017 และแล้วเสร็จในวันที่ 9 ธันวาคม ค.ศ. 2019
สนามแห่งนี้เป็นหนึ่งในสนามที่ใช้จัดการแข่งขันวอลเลย์บอลในโอลิมปิกฤดูร้อน 2020 และวีลแชร์บาสเกตบอลในพาราลิมปิกฤดูร้อน 2020

**อ้างอิง**

**แหล่งข้อมูลอื่น**
อาริอาเกะ
หมวดหมู่:สนามบาสเกตบอลในประเทศญี่ปุ่น
อาริอาเกะ
หมวดหมู่:สิ่งก่อสร้างในเขตโคโต
หมวดหมู่:ก่อตั้งในประเทศญี่ปุ่นในปี พ.ศ. 2563
วัดสารอด

วัดสารอด เป็นวัดราษฎร์ สังกัดคณะสงฆ์มหานิกาย ตั้งอยู่บริเวณริมคลองราษฎร์บูรณะ ในแขวงราษฎร์บูรณะ เขตราษฎร์บูรณะ กรุงเทพมหานคร

**ประวัติ**
วัดสารอดสร้างขึ้นในสมัยอยุธยาตอนปลาย เนื่องจากพบใบเสมาสมัยอยุธยาตอนปลาย ไม่ปรากฏหลักฐานว่าใครเป็นผู้สร้าง เดิมมีเนื้อที่ประมาณ 4 ไร่ ต่อมาได้ซื้อที่ดินเพิ่มเติมอีก ชื่อเดิมคือ วัดเสือรอด เนื่องจากเมื่อแรกสร้าง มีเสือตัวหนึ่งถูกยิงได้รับบาดเจ็บ แล้ววิ่งหนีมาที่บริเวณวัด รอดตายอย่างปาฏิหาริย์
ประมาณ พ.ศ. 2457 ในสมัยรัชกาลที่ 6 ต้นสกุลกาญจนกุญชรได้บูรณปฏิสังขรณ์เสนาสนะทั้งอาราม ได้รับพระราชทานวิสุงคามสีมาเมื่อ พ.ศ. 2530

**อาคารเสนาสนะ**
อุโบสถ เป็นอาคารก่ออิฐถือปูน กว้าง 10.62 เมตร ยาว 23.36 เมตร หลังคาลด 3 ชั้น ประดับช่อฟ้า ใบระกา หางหงส์ จิตรกรรมฝาผนังเขียนเป็นภาพเหตุการณ์ในพุทธประวัติ มีพระพุทธรูปปางสมาธิ ซึ่งมีพุทธลักษณะเช่นเดียวกับพระพุทธชินราช ขนาดหน้าตักกว้างประมาณ 80 นิ้ว เป็นพระประธาน
วิหาร เป็นอาคารก่ออิฐถือปูน 2 ชั้น เป็นที่ประดิษฐานพระพุทธรูปปูนปั้น มีนามว่า หลวงพ่อรอด เล่ากันว่า หลวงพ่อรอด เคยถูกขโมยลงเรือ แล้วเรือล่ม หลวงพ่อรอดลอยกลับมาที่วัดดังเดิม วิหารมีจิตรกรรมฝาผนังเล่าเรื่องพระสุธน-มโนราห์
ศาลาการเปรียญ เป็นอาคารก่ออิฐถือปูน กว้าง 15 เมตร ยาว 30 เมตร

**อ้างอิง**
สารอด
หมวดหมู่:โบราณสถานในเขตราษฎร์บูรณะ
การสังหารหมู่ที่บิสคารี

การสังหารหมู่ที่บิสคารี เป็นอาชญากรรมสงครามที่ถูกดำเนินการโดยสมาชิกทหารของกองทัพบกสหรัฐในช่วงสงครามโลกครั้งที่สอง ซึ่งหมายถึงสองเหตุการณ์ที่ทหารสหรัฐมีส่วนร่วมในการสังหารหมู่ต่อเชลยศึกที่ไม่มีอาวุธ ได้แก่ ทหารอิตาลี 71 นาย และทหารเยอรมัน 2 นาย ที่ฐานทัพอากาศของหน่วย Regia Aeronautica ที่ 504 ในซันโตปิเอโตร หมู่บ้านขนาดเล็กที่อยู่ใกล้กับเมืองคาลตาจิโรนี ทางตอนใต้ของเกาะซิซิลี อิตาลี เมื่อวันที่ 14 กรกฎาคม ค.ศ. 1943

**เบื้องหลัง**
เป็นส่วนหนึ่งของการบุกครองเกาะซิซิลีของฝ่ายสัมพันธมิตร กองทัพสหรัฐที่เจ็ดภายใต้บัญชาการโดยพลโท จอร์จ เอส. แพตตัน และกองทัพบกบริติซที่แปดภายใต้บัญชาการโดยนายพล เซอร์ เบอร์นาร์ด มอนต์โกเมอรี ทำการบุกครองหัวมุมทางด้านตะวันออกเฉียงใต้ของเกาะ เมื่อวันที่ 10 กรกฎาคม ค.ศ. 1943 ในขณะที่ส่วนหนึ่งชองกองทัพน้อยที่สองภายใต้บัญชาการโดยโอมาร์ เนลสัน แบรดลีย์ กองพลทหารราบที่ 45 ได้รับภารกิจที่ยากลำบาก แม้ว่าจะเป็นเพียงส่วนหนึ่งของกองพล"สีเขียว"(เช่น ไม่มีประสบการณ์ในการสู้รบมาก่อน) มีส่วนร่วมในการบุกครอง กรมทหารราบที่ 157 และ 179 ของกองพลที่ 45 ได้รับภารกิจในการเข้ายึดครองเมืองชายฝั่งหลายเมืองและสนามบินโคมิโซก่อนที่จะไปเข้าสมทบกับกองพลทหารราบแคนาดาที่ 1
กรมทหารราบที่ 180 ได้รับภารกิจในการเข้ายึดสนามบินบิสคารีและไปเข้าสมทบกับกองพลทหารราบสหรัฐที่หนึ่ง กรมทหารราบที่ 180 ได้ปฏิบัติหน้าที่ได้แย่ใน 48 ชั่วโมงแรกของการยกพลขึ้นบกที่พลตรี Troy Middleton ได้พิจารณาที่จะบรรเทาผ่อนคลายให้กับผู้บัญชาการ แแทนที่, ผู้ช่วยของผู้บัญชาการกองพลซึ่งถูกส่งไปควบคุมดูแลการฝึกซ้อมอย่างใกล้ชิดมากกว่าการจัดตั้งหน่วยกรมทหาร 
ในช่วงการเข้ายึดสนามบินบิสคารี เมื่อวันที่ 14 กรกฎาคม ค.ศ. 1943 ทหารของกรมทหารราบที่ 180 ได้ทำการสังหารต่อเชลยศึกทั้งหมด ได้แก่ ชาวอิตาลี 71 นาย และชาวเยอรมัน 2 นายในสองเหตุการณ์ที่แยกต่างหาก ในช่วงเหตุการณ์แรก เชลยศึกชาวอิตาลี 35 นาย และชาวเยอรมัน 2 นายล้วนถูกสังหาร ในขณะที่เชลยศึกชาวอิตาลีอีก 36 นายล้วนถูกสังหารเช่นกันในช่วงเหตุการณ์ที่สอง

**อ้างอิง**
หมวดหมู่:การสังหารหมู่ในสงครามโลกครั้งที่สอง
หมวดหมู่:อาชญากรรมสงครามโลกครั้งที่สอง
ซัลทซ์กิทเทอร์

ซัลทซ์กิทเทอร์ (Salzgitter, De-Salzgitter.ogg; อีสต์ฟาเลีย: Soltgitter) เป็นเมืองอิสระทางตะวันออกเฉียงใต้ของนีเดอร์ซัคเซิน, ประเทศเยอรมนี ตั้งอยู่ระหว่าง Hildesheim และเบราน์ชไวค์ เมื่อนับรวมกับว็อลฟส์บวร์คและเบราน์ชไวค์, ซัลทซ์กิทเทอร์เป็นหนึ่งในเจ็ด Oberzentren ของนีเดอร์ซัคเซิน (ประมาณเทียบเท่ากับเขตปริมณฑล) ด้วยประชากรกว่า 101,079 คนและพื้นที่กว่า 223.92 ตารางกิโลเมตร (86.46 ตารางไมล์) (ณ วันที่ 31 ธันวาคม 2015) พื้นที่ของมันมีขนาดใหญ่ที่สุดในนีเดอร์ซัคเซินและเป็นหนึ่งในเมืองที่ใหญ่ที่สุดในประเทศเยอรมนี ซัลทซ์กิทเทอร์มีต้นกำเนิดมาจากการรวมตัวกันของเมืองเล็ก ๆ และหมู่บ้านหลายแห่งและในปัจจุบันประกอบด้วย 31 เบอโรซึ่งมีขนาดเล็กและมีพื้นที่ชนบทเปิดกว้างระหว่างเบอโร ถนนขายของสายหลักของเมืองเล็กอยู่ในเบอโร Lebenstedt และย่านธุรกิจกลางอยู่ในเบอโร Salzgitter-Bad เมืองที่ใกล้ที่สุดคือ Braunschweig ประมาณ 23 กิโลเมตร (14 ไมล์) ไปทางตะวันออกเฉียงเหนือและฮันโนเฟอร์ประมาณ 51 กิโลเมตร (32 ไมล์) ไปทางทิศตะวันตกเฉียงเหนือ ประชากรของเมืองซัลทซ์กิทเทอร์มีผู้อยู่อาศัยเกิน 100,000 คนนับตั้งแต่ก่อตั้งในปี 1942 (ซึ่งทำให้เป็นนคร (Großstadt) ตรงกันข้ามกับเมือง (Stadt) ตามคำนิยามของเยอรมัน) เมื่อยังถูกเรียกว่า Watenstedt-Salzgitter นอกจากว็อลฟส์บวร์ค, เลเวอร์คูเซินและ Eisenhüttenstadt แล้ว ซัลทซ์กิทเทอร์เป็นหนึ่งในไม่กี่เมืองในเยอรมนีที่ก่อตั้งขึ้นในช่วงศตวรรษที่ 20

**อ้างอิง**

**แหล่งข้อมูลอื่น**
 de
หมวดหมู่:เมืองในรัฐนีเดอร์ซัคเซิน
พิพัฒนาการนิยม

พัฒนนิยม (Progressivism) เป็นปรัชญาการเมืองที่สนับสนุนการปฏิรูปสังคม โดยอิงตามแนวคิดของความก้าวหน้า ที่ความก้าวหน้าทางวิทยาศาสตร์ เทคโนโลยี การพัฒนาเศรษฐกิจ และการจัดระเบียบทางสังคม มีความสำคัญต่อการปรับปรุงสภาพการเป็นอยู่ของมนุษย์ พิพัฒนาการนิยมเป็นสิ่งสำคัญอย่างยิ่งในช่วงยุคเรืองปัญญาในยุโรป จากความเชื่อที่ยุโรปกำลังแสดงให้เห็นว่าสังคมสามารถก้าวหน้าในความสุภาพจากสภาพที่อนารยะเป็นอารยะได้ผ่านการเสริมสร้างหลักฐานเชิงประสบการณ์พื้นฐานในฐานะรากฐานของสังคม คนสำคัญแห่งยุคเรืองปัญญาเชื่อว่าความก้าวหน้านั้นเป็นสากลกับทุกสังคมและความคิดเหล่านี้จะกระจายไปทั่วโลกจากยุโรป
ความคิดทางการเมืองร่วมสมัยของพัฒนนิยมได้ถูกนำไปผูกกับแนวคิดการแทรกแซงทางเศรษฐกิจ และเกิดจากการเปลี่ยนแปลงทางสังคมที่เกิดจากอุตสาหกรรมในโลกตะวันตกในช่วงปลายศตวรรษที่ 19 พัฒนนิยมใช้มุมมองที่ว่าความคืบหน้าถูกยับยั้งโดยความ ไม่เท่าเทียมกันทางเศรษฐกิจมากมายระหว่างคนรวยและคนจน ทุนนิยมแบบปล่อยให้ทำไปที่มีการควบคุมน้อยกับบริษัทที่ผูกขาด และความขัดแย้งที่รุนแรงบ่อยครั้งระหว่างนายทุนและลูกจ้าง โดยอ้างว่าจำเป็นต้องมีมาตรการเพื่อแก้ไขปัญหาเหล่านี้
ความหมายของพัฒนนิยมนั้นแตกต่างกันไปตามเวลาและจากมุมมองที่แตกต่างกัน พัฒนนิยมในช่วงต้นศตวรรษที่ 20 ถูกเชื่อมโยงกับสุพันธุศาสตร์และการเคลื่อนไหวแบบพอประมาณ ซึ่งทั้งคู่เกิดขึ้นเพื่อส่งเสริมสุขภาพของประชาชนและเป็นการริเริ่มเพื่อมุ่งสู่เป้าหมายนั้น ซึ่งต่างจากพัฒนนิยมยุคแรกเริ่มที่ถูกเชื่อมโยงกับเสรีนิยมทั้งทางสังคมและเศรษฐกิจ พัฒนนิยมร่วมสมัยส่งเสริมนโยบายสาธารณะที่พวกเขาเชื่อว่าจะนำไปสู่การเปลี่ยนแปลงทางสังคมในเชิงบวก ในศตวรรษที่ 21 การเคลื่อนไหวพัฒนนิยมคือ "การเคลื่อนไหวทางสังคมหรือการเมืองที่มีเป้าหมายเพื่อเป็นตัวแทนผลประโยชน์ของคนธรรมดาสามัญ ผ่านการเปลี่ยนแปลงทางการเมือง และการสนับสนุนการกระทำของรัฐบาล"

**อ้างอิง**
หมวดหมู่:พิพัฒนาการนิยม
หมวดหมู่:สังคมนิยมประชาธิปไตย
หมวดหมู่:การเมืองฝ่ายซ้าย
หมวดหมู่:อุดมการณ์ทางการเมือง
หมวดหมู่:การเคลื่อนไหวทางการเมือง
หมวดหมู่:การคิดวิเคราะห์
หมวดหมู่:ประวัติศาสตร์ของมโนคติ
หมวดหมู่:ความยุติธรรม
หมวดหมู่:ปรัชญาการศึกษา
หมวดหมู่:ขบวนการทางการเมือง
หมวดหมู่:การเปลี่ยนแปลงทางสังคม
หมวดหมู่:ขบวนการทางสังคม
หมวดหมู่:วิวัฒนาการทางสังคมวัฒนธรรม
หมวดหมู่:สนามฟุตบอลในประเทศคาซัคสถาน

คาซัคสถาน
หมวดหมู่:ฟุตบอลในประเทศคาซัคสถาน
หมวดหมู่:สิ่งก่อสร้างในประเทศคาซัคสถาน